b'\n_START_ARTICLE_\nWang Ping (Tres Regnes)\n_START_SECTION_\nServei sota Cao Cao\n_START_PARAGRAPH_\nWang Ping (He Ping) va n\xc3\xa9ixer a Dangqu, Baxi (avui en dia Comtat Qu, Sichuan). Va rebre el cognom He (\xe4\xbd\x95) perqu\xc3\xa8 es va criar al clan He, del qual sa mare era origin\xc3\xa0ria, \xc3\xa9s de suposar que es va canviar el seu cognom de nou a Wang durant els seus \xc3\xbaltims anys._NEWLINE_Ell va comen\xc3\xa7ar la seva carrera servint sota Du Huo, i va ser fet coronel que va seguir al seu supervisor Du per visitar a la cort imperial. Quan Du es va unir a Cao Cao a Hanzhong per lluitar pel control sobre l\'\xc3\xa0rea amb el senyor de la guerra Liu Bei, Wang tamb\xc3\xa9 va ser membre de la for\xc3\xa7a d\'expedici\xc3\xb3. Quan ells van arribar al camp de batalla, Liu es va negar a combatre, i les forces de Cao s\'enfrontaren a serioses dificultats log\xc3\xadstiques, i molts dels seus soldats van comen\xc3\xa7ar a desertar i a unir-se a l\'altre b\xc3\xa0ndol que s\xc3\xad que podia proporcionar aliment i refugi. Wang Ping va ser un dels que es va rendir a Liu.\n_START_SECTION_\nServei sota Shu Han\n_START_PARAGRAPH_\nCom a recompensa per la seva defecci\xc3\xb3, a Wang se li va donar el rang de major una vegada es canvi\xc3\xa0 de b\xc3\xa0ndol. Ell va anar a servir al quarter general de Liu Bei d\'operacions militars, per\xc3\xb2 els seus \xc3\xa8xits van ser remarcables realment nom\xc3\xa9s durant els seus \xc3\xbaltims any servint a Shu._NEWLINE_En el 228, va oc\xc3\xb3rrer un fet cr\xc3\xadtic en la vida de Wang quan ell va lluitar sota Ma Su com l\'avantguarda durant la Batalla de Jieting. Ell aconsell\xc3\xa0 a Ma en contra de l\'abandonament de les deus d\'aigua i l\'acampament al cim de la muntanya, cosa que Ma desestim\xc3\xa0, per\xc3\xb2 tot i aix\xc3\xb2 li va donar l\'opci\xc3\xb3 a Wang de dirigir un destacament a acampar on aquest consider\xc3\xa9s adequat. De fet, Ma va ser derrotat pel general de Cao Wei, Zhang He, quan aquest \xc3\xbaltim li va tallar el subministrament d\'aigua; Wang Ping i una companyia d\'uns 1000 soldats prop del peu de la muntanya van redoblar els seus tambors fortament per alarmar a la defensa. Zhang va confondre Wang com si estigu\xc3\xa9s donant un senyal per les unitats d\'emboscada, i no va atacar en la direcci\xc3\xb3 de Wang. Per tant, Wang va ser capa\xc3\xa7 de reagrupar les forces derrotades i reunir als subministraments escampats per tot arreu. Arran de la derrota, Ma Su suposadament va ser executat, per\xc3\xb2 Wang Ping va ser promogut en gran manera. En el 246, durant la quarta expedici\xc3\xb3 del nord de Zhuge Liang, Wang de nou es va enfrontar a Zhang He, i va ser capa\xc3\xa7 de resistir els seus atacs. Despr\xc3\xa9s del dec\xc3\xa9s de Zhuge Liang, ell va rebre el cr\xc3\xa8dit pel seu esfor\xc3\xa7 en sufocar la "revolta" de Wei Yan, i va ser promogut a Governador, sota supervisi\xc3\xb3 de Wu Yi._NEWLINE_Wang Ping m\xc3\xa9s tard va reempla\xc3\xa7ar Wu com el Comandant d\'\xc3\x80rea de la Regi\xc3\xb3 de Hanzhong, i se li va atorgar el t\xc3\xadtol de Marqu\xc3\xa8s Estabilitzant Han. En el 244, el regent de Wei, Cao Shuang, va dirigir de seixanta a setanta mil soldats per a atacar Hanzhong. Les forces de Wang Ping van ser intimidades per l\'impuls de Cao de m\xc3\xa9s de cent mil soldats, i els generals sota Wang l\'instaven a abandonar l\'\xc3\xa0rea per a formar una defensa m\xc3\xa9s concentrada en la rereguarda. Nom\xc3\xa9s Liu Min va insistir a seguir els plans del mort Wei Yan per resistir l\'enemic en la perif\xc3\xa8ria. Wang va mantenir la mateixa opini\xc3\xb3 que Liu i ells van traslladar les seves forces a Xingshi, i van ocupar una muntanya all\xc3\xad. Aleshores nom\xc3\xa9s en tenien 30.000 homes en el moment, per\xc3\xb2 aix\xc3\xb2 no era conegut pels enemics, i Liu va aixecar un munt de banderes i gallardets. Per tant, ambdues parts van percebre que l\'altra part com tenint una mida m\xc3\xa9s gran que la real, i dubtaren d\'enfrontar-se en batalla. Mentre Cao Shuang vacil\xc2\xb7lava entre un atac decisiu i una retirada general, les forces dirigides per Yi Fei finalment van arribar, clarament fen-li escollir l\'\xc3\xbaltima opci\xc3\xb3.'